港鐵公司喺規劃呢個站嗰時，曾經建議喺漁安苑設立出口，但係最終因為未能夠同漁安苑業主立案法團達成協議而告吹。另一方面，a2出口嘅升降機原本係消防處規定作為緊急用途而興建，經南區區議會爭取，港鐵公司同意開放畀公眾使用，成為通往鴨脷洲橋道嘅出入口，出入口外面有設行人天橋跨越鴨脷洲橋道連接漁安苑。